
Cynllun Gwers
	Darpar Athro 
	Bethan Jones
	Dosbarth:
	Blwyddyn 7 (allu cymysg)

	Maes Dysgu a Phrofiad neu Bwnc
	Mathemateg a Rhifedd
	Dyddiad:
	Dydd Mawrth 26/11/2019

	Ffocws Gwers:
	Gwerth Lle Degolion

	Cysylltiadau ystyrlon â'r Cwricwlwm 
	Gwerth lle rhifau – yn gysylltiedig yn benodol gyda degolion. 
Trefnu degolion drwy cymharu gwerth lle rhifau

	Cysylltiadau ystyrlon â:
Chyfrifoldebau trawsgwricwlaidd
	Llythrennedd: Datblygu geirfa Cymraeg mathemategol drwy atgyfnerthu dealltwriaeth rhifol. Gallu i gyfathrebu’n effeithiol gyda’i gilydd. 
Rhifedd: Datblygu sgiliau rhif trwy trin a thrafod degolion. Datblygu sgiliau resymu: adnabod prosesau a chysylltiadau. 
Cymhwysedd Digidol: Prosesau meddwl trwy trefnu degolion.



	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Darllen ac ysgrifennu degolion gan ddefnyddio degfed, canfedau a milfedau.
· Cymharu maint degolion.
· Adnabod gwerth pob digid o fewn degolyn.


	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Gallu darllen rhifau gan ddefnyddio’r eirfa gywir (cant, deg, pwynt).
· Gallu adnabod gwerth rhif a digidau o fewn rhif trwy ddefnyddio tabl gwerth lle.
· Cymharu meintiau degolion trwy ddefnyddio gwerth lle digidau a llinellau rhif.
· Gallu ymestyn a cheisio rhesymu rhifau trwy ymchwilio beth sy’n digwydd i rifau o ganlyniad i luosi a rhannu.
· Gallu defnyddio termau mathemategol Cymraeg cywir, yng nghyd-destun cywir.
	· Bydd y dasg gychwynnol yn cael ei defnyddio i asesu dealltwriaeth y disgyblion am werthoedd lle rhifau, ac yn galluogi trafodaethau i ddigwydd er mwyn darganfod termau gwerthoedd lle degolion.
· Byddaf yn cwestiynu’r disgyblion ar beth sy’n digwydd wrth i ni fynd bellach i ffwrdd o’r pwynt degol yn y degolyn.
· Bydd y daflen gwaith unigol yn atgoffa disgyblion bod y tabl gwerth lle yn helpu ni i weld gwerthoedd digidau a chymharu degolion.
· Byddaf yn annog disgyblion i drafod y gwaith gyda’u chyfoedion er mwyn iddynt ddatblygu dealltwriaeth ac ymchwilio’n bellach. Bydd y daflen gwaith parau yn arwain disgyblion i gymharu degolion a thrafod gwerthoedd lle er mwyn gweld syniadau eraill a chefnogi dysgu ei gilydd.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)
	Adnoddau
 (Gan gynnwys gofyniad Iechyd a Diogelwch)

	Cyfnod agoriadol (gyda chysylltiadau â dysgu blaenorol)

(14 munud)
	· Ar ddechrau’r wers, byddaf yn dosbarthu sticeri fel bod disgyblion yn gallu ysgrifennu eu henwau arnynt a gwisgo nhw fel fy mod i’n gallu defnyddio enwau trwy gydol y wers. (2 munud)
· Byddaf yn dosbarthu taflenni tasg gychwynnol ac egluro bod angen i ddisgyblion i weithio mewn parau er mwyn labelu digidau mewn rhifau gyda geirfa gwerth lle, a dweud bod e’n bosib iddynt drafod. Yn ystod y gweithgaredd yma byddaf yn cylchynu’r dosbarth fel fy mod i’n gallu dod i nabod disgyblion a helpu’r rhai sydd angen cymorth gyda chynnal y drafodaeth a chario allan y gweithgaredd. Byddaf yn gallu defnyddio’r amser yma i asesu gwybodaeth y disgyblion cyn y wers fel fy mod i’n gallu gwneud unrhyw newidiadau angenrheidiol. Bydd hyn yn fy ngalluogi i wahaniaethu’r disgyblion a chwestiynu’r rhai sydd tu ôl er mwyn iddynt gael cyfleoedd i wella. (8 munud)
· Ar ôl i’r amser do di ben, byddaf yn cymryd sylw’r disgyblion nôl i flaen y dosbarth er mwyn mynd dros atebion y dasg. Byddaf yn gofyn i’r disgyblion beth sy’n wahanol am bob rhif ac yn egluro’r eirfa trwy dangos bod pob digid yn werth llai wrth i ni fynd i’r dde o’r rhif. Byddaf yn gofyn cwestiynau i’r disgyblion er mwyn datblygu eu dysgu a chynnal trafodaethau yn y dosbarth. (4 munud)
	· Bydd y disgyblion yn ysgrifennu eu henwau ar sticeri a’u gwisgo er mwyn i mi adnabod enwau. (2 munud)
· Bydd y disgyblion yn gweithio mewn parau er mwyn cwblhau’r dasg gychwynnol. Ar ôl derbyn eu taflenni, byd rhaid iddynt drafod a gweithio mewn parau er mwyn labelu digidau mewn rhifau gyda geirfa gwerth lle. Bydden nhw’n derbyn help oddi wrthyf os bydd angen ac yn trafod gyda fi os byddaf yn eu cwestiynu. (8 munud)
· Bydd y disgyblion yn trafod yr atebion fel dosbarth gyda fy arweiniad. Bydden nhw yn trafod y gwahaniaeth rhwng pob gwerth lle ac yn ateb unrhyw gwestiynau sy’n cael eu gofyn. Bydd y cwestiynu yn galluogi mi i asesu’r disgyblion yn ffurfiannol er mwyn gwahaniaethu yn ystod weddill y wers.(4 munud)
	· Sticeri enwau
· Taflenni tasg gychwynnol
· Pwynt pŵer

	Addysgu a Dysgu Craidd

(26 munud)
	· Byddaf yn cyflwyno nodau ac amcanion y wers i’r disgyblion fel eu bod nhw’n ymwybodol sut gallan nhw lwyddo yn y wers trwy feddwl am y meini prawf llwyddiant. Byddaf yn egluro beth mae’r nodau ac amcanion yma yn golygu iddynt. (1 munud)
· Byddaf wedyn yn dosbarthu taflen gwaith i’r disgyblion. Byddaf yn egluro bod rhaid iddynt osod y rhifau ar y daflen mewn tabl gwerth lle fel bod nhw’n gallu gweld a deall gwerthoedd lle degolion. Byddaf yn rhoi 2 munud iddyn nhw i wneud hyn. Byddaf yn cylchynu’r dosbarth i edrych allan am ddisgyblion sydd angen help neu drafod y gwaith gyda rhai. Wedyn byddaf yn trafod yr atebion ac yn cwestiynu’r disgyblion ar beth yw werth pob digid yn y rhif. (4 munud)
· Byddaf yn gofyn i 5 ddisgybl i godi ar eu traed a do di flaen y dosbarth. Byddaf yn rhoi rhif yr un iddyn nhw ar bapur. Byddaf yn gofyn disgyblion arall y dosbarth i drefnu’r disgyblion o werth lleiaf i fwyaf eu rhifau. Byddaf yn gofyn disgyblion i esbonio pam maent wedi rhoi nhw yn y llefydd yma ac yn pwysleisio’r defnydd o derminoleg gwerthoedd lle. Gall trafodaeth am gymharu degolion cael ei chynnal fan hyn a fydd yn alluogi disgyblion i ymchwilio’r rhifau gyda chymorth gweledol. Byddaf wedyn yn gofyn i’r disgyblion i eistedd lawr. (5 munud)
· Byddaf yn defnyddio llinell rhif i fodelu meintiau degolion ac yn esbonio bod degfed yn fwy ystyrlon na chanfedau a milfedau a.y.b.. ac felly dyna beth sydd angen edrych at gyntaf. (2 munud)
· Byddaf yn dosbarthu taflenni gwaith i barau ac yn esbonio bod angen i ddisgyblion i weithio mewn parau i drefnu degolion mewn trefn esgynnol. Byddaf yn esbonio bod angen iddynt ystyried y degfed, wedyn y canfedau wedyn y milfedau er mwyn gwneud hyn. Byddaf yn rhoi 5 munud iddyn nhw wneud hyn. (5 munud)
· Ar  ôl y 5 munud, byddaf yn mynd dros yr atebion a gofyn am fewnbwn y disgyblion am beth maent wedyn rhoi ble a pham. Byddaf yn gofyn iddynt i farcio’u gwaith fel bod atebion cywir gyda nhw i fynd adref. Byddaf yn cwestiynu er mwyn datblygu dealltwriaeth y disgyblion. (5 munud)
· Byddaf wedyn yn trafod beth sy’n digwydd i werth lle digid pan rydym yn lluosi a rhannu gyda 10. Byddaf yn holi cwestiynau gan ddefnyddio modelu. (4 munud)
· Os bydd disgybl wedi gorffen ei gwaith o flaen ddisgwyliad, byddaf yn gofyn iddynt i feddwl am y cwestiwn estyniad fydd ar y bwrdd gwyn. Byddaf ddim yn cynnig llawer o gymorth fan hyn, gan fod e’n dasg estyniad sydd fod i herio disgyblion i feddwl dros eu hun a datrys problemau.
	· Bydd y disgyblion yn gwrando ar nodau ac amcanion y wers a dod yn gyfarwydd â meini prawf llwyddiant. Bydden nhw’n deall beth mae’r nodau ac amcanion yma yn golygu. (1 munud)
· Bydd y disgyblion yn derbyn taflenni gwaith ac yna yn gosod y degolion mewn i dabl gwerth lle a thrafod beth yw gwerth pob digid yn y rhif fel dosbarth. Bydd yr atebion yn cael eu trafod fel dosbarth a bydd gan y disgyblion siawns i herio’u hun a gwella dealltwriaeth trwy esbonio a rhesymu. (4 munud)
· Bydd 5 disgybl yn cael eu gofyn i godi ar eu traed ac yn dod lawr i flaen y dosbarth. Bydden nhw’n derbyn rhif, a fydd gweddill y dosbarth yn helpu trefnu nhw mewn i drefn esgynnol. Bydd pawb yn cael siawns i drafod pam maent wedi gosod rhif mewn lle penodol a gwrando ar syniadau eraill. Bydd y 5 disgybl wedyn yn eistedd lawr. (5 munud)
· Bydd y disgyblion yn gwrando ar esboniad o gymharu degolion trwy edrych ar linell rhif a gwerthoedd lle ac yn rhoi mewnbwn i’r drafodaeth neu ateb unrhyw gwestiynau. (2 munud)
· Bydd y disgyblion yn derbyn taflenni gwaith fel bod nhw’n gallu gweithio mewn parau i drefnu degolion mewn i drefn esgynnol. Bydden nhw’n cael trafod gydag eraill a gofyn am gymorth lle bod angen. (5 munud)
· Bydd y disgyblion wedyn yn cynnig eu hatebion i’r daflen gwaith ac yn marcio gwaith eu hun. Bydden nhw’n rhoi eu rhesymau dros pam maent wedi gosod rhifau yn y llefydd yna. (5 munud)
· Bydd y disgyblion yn trafod fel dosbarth beth sy’n digwydd i werthoedd lle digidau mewn degolion wrth i rannu a lluosi gyda 10. (4 munud)
· Os bydd disgybl wedi gorffen ei gwaith o flaen ddisgwyliad, bydden nhw’n meddwl am y cwestiwn estyniad fydd ar y bwrdd gwyn. Bydden nhw’n gorfod meddwl (neu drafod) beth sy’n digwydd i werth lle digidau os ydym yn lluosi neu rannu gyda 100 neu 1000.
	· Taflenni gwaith unigol
· Taflenni gwaith parau
· Degolion ar bapur
· Pwynt pŵer

	Sesiwn Gloi

(10 munud)
	· Byddaf yn dosbarthu tocynnau gadael i’r disgyblion fel bod nhw’n gallu hunan asesu o’r wers yma. Byddaf yn esbonio bod angen iddynt asesu eu dealltwriaeth o’r wers a bod angen ateb 3 cwestiwn er mwyn ‘cracio’r cod’ a gadael y wers. Byddaf yn rhoi’r atebion ar y bwrdd gwyn i sicrhau bod gan bawb atebion cywir i fynd gyda nhw. (7 munud)
· Byddaf yn gofyn i’r disgyblion i bacio i fyny a chymryd eu taflenni gyda nhw o’r wers. Byddaf yn gofyn am adnoddau nôl i’r blaen cyn iddynt aros tu ôl i’w chadeiriau cyn iddynt adael. (3 munud)
	· Bydd y disgyblion yn derbyn tocynnau er mwyn hunan asesu o’r wers. Bydd angen iddynt asesu eu dealltwriaeth o’r wers ac ateb 3 cwestiwn er mwyn ‘cracio’r cod’ a gadael y wers. Bydd yr atebion ar y bwrdd gwyn fel bod nhw’n gallu sicrhau bod yr atebion cywir ganddyn nhw cyn gadael y wers. (7 munud)
· Bydd y disgyblion yn pacio i fyny a chymryd eu taflenni gyda nhw o’r wers. Bydden nhw’n dod ag unrhyw adnoddau nôl i’r blaen cyn iddynt aros tu ôl i’w chadeiriau cyn iddynt adael. (3 munud)




	· Pwnt pŵer
· Tocynnau gadael

